open-index/open-wikipedia-markdown huggingface dataset:
Eduardovo jazero

náhľad|Eduardovo jazero (''satelitná snímka'')
náhľad|Eduardovo jazero (pod písmenom '''E''') na mape
**Eduardovo jazero** (skôr *Idi Amin* alebo *Idi Amin Dada*, dnes tiež *Rutanzige*) je jazero vo Východnej Afrike v povodí rieky Níl na hraniciach Konžskej demokratickej republiky a Ugandy. Nachádza sa vo Východoafrickej priekopovej prepadline a zaradzuje sa medzi Veľké africké jazerá(15. najväčšie v Afrike). Jeho severné pobrežie je niekoľko kilometrov od rovníka. Má rozlohu . Je  dlhé a maximálne  široké. Dosahuje maximálnu hĺbku . Leží v nadmorskej výške .

Jazero je napájané z riek Nyamugasani, Ishasha, Rutshuru a Rwindi. Z jazera odteká rieka Semliki, ktorá tečie do Albertovho jazera.

## Fauna a flóra
Na jazere je rozvinutý rybolov. V jazere sa nachádza množstvo druhov rýb, napr. Bagrus docmak, Sarothelodon niloticus, Sarothelodon leucostictus, Haplochromis a Schutzia eduardiana. Rybolov je tu veľmi dôležitou aktivitou. Fauna žijúca na brehoch jazera zahrnuje napr. šimpanzov, slony, krokodílov a levy, ktorým poskytuje ochranu Národný park Virunga (Konžská demokratická republika) a Národný park kráľovny Alžbety (Uganda). Žije tu tiež mnoho vtákov.

## Dejiny
Jazero objavil Henry Morton Stanley v roku 1888 a pomenoval ho po Albertovi Edwardovi, Princovi Waleskom. Neskôr bolo jazero premenované na Jazero *Idi Amin* alebo Jazero *Idi Amin Dada* po ugandskom diktátorovi Idi Aminovi, dnes je opäť známe ako Eduardovo jazero (tiež jazero *Rutanzige*).

## Referencie

## Iné projekty

Kategória:Jazerá v Ugande
Kategória:Jazerá v Konžskej demokratickej republike
Kategória:Eponymické termíny v geografii
Albertovo jazero

náhľad|'''Albertovo jazero''' (satelitná snímka)
náhľad|'''Albertovo jazero''' (pod písmenom '''A''') na mape
**Albertovo jazero** (skôr jazero *Mobutu Sese Seko*) je jazero vo Východnej Afrike na hraniciach Konžskej demokratickej republiky a Ugandy. Nachádza sa v tektonickej prepadline v najsevernejšej časti reťazca jazier Východoafrickej priekopovej prepadliny. Je to jedno z Veľkých afrických jazier. Je siedme najväčšie v Afrike. Má rozlohu . Je  dlhé a približne  široké. Dosahuje maximálnu hĺbku . Leží v nadmorskej výške .

Pobrežie je slabo členité. Brehy sú prevažne zrázne. Dno je ploché. Na južnom konci jazera sa nachádza séria bažín v miestach, kde sa do jazera vlieva rieka Semliki.

## Vodný režim
Jazero je časťou systému horného Nílu. Jeho hlavným zdrojom je Viktóriin Níl, ktorý priteká z Viktóriinho jazera a rieka Semliki, ktorá priteká z Edwardovho jazera. Jeho odtok leží v najsevernejšom cípe jazera a nazýva sa Albertov Níl (po vstupe do Sudánu je známy ako Horský Níl). Priemerné ročné zrážky na hladinu činia  a priemerný prítok z povodia jazera . Vyparovanie predstavuje  a odtok . Teplota vody na povrchu dosahuje 30 °C.

Jazero je bohaté na ryby (približne 40 druhov, napr. Lates niloticus). Na jazere je rozvinutá miestna lodná doprava. Na brehoch leží niekoľko osídlení (prístavov), najväčšími sú Butiaba a Pakwach v Ugande a Kaseni v Konžskej demokratickej republike.

## Dejiny
V roku 1864 sa stal cestovateľ Samuel Baker prvým Európanom, ktorý objavil jazero. Pomenoval ho po práve zosnulom princovi Albertovi, manželovi kráľovny Viktórie.

## Referencie

## Iné projekty

Kategória:Jazerá v Ugande
Kategória:Jazerá v Konžskej demokratickej republike
Kategória:Eponymické termíny v geografii
We Wish You a Merry Christmas

„**We Wish You a Merry Christmas**“, je koleda, ktorá vznikla v 16. storočí niekde na dnešnom juhozápade Anglicka. Táto koleda je jednou z tých tradičných kolied, ktoré v celom kresťanskom svete pripomínajú oslavy Vianoc a Nového roka.

## Slová piesne
# We wish you a merry Christmas; We wish you a merry Christmas;
#: We wish you a merry Christmas and a happy New Year!
#* Refrén:
#: Good tidings we bring to you and your kin.
#: We wish you a merry Christmas and a happy New Year! 
#: (alebo: "Good tidings for Christmas and a happy New Year!")
# Now, bring us some figgy pudding; now, bring us some figgy pudding;
#: Now, bring us some figgy pudding and bring some out here!
#* Refrén
# For we all like figgy pudding; for we all like figgy pudding;
#: For we all like figgy pudding: so bring some out here!
#* Refrén
# And we won't go until we've got some; We won't go until we've got some;
#: And we won't go until we've got some; so bring some out here!
#* Refrén

Kategória:Vianočné koledy
Organická architektúra

[náhľad|„[Fallingwater“m architekt Frank Lloyd Wright]]
[náhľad|„Einsteinturm“m architekt [Erich Mendelsohn]]

**Organická architektúra** je všeobecne architektúra inšpirovaná účelnosťou, funkčnosťou a prirodzenosťou prírody, tzv. „živá“ architektúra.
 
:**organický/á/é** - znamená ústrojný, živý, usporiadaný, ucelený; súvisiaci s rastlinným alebo živočíšnym organizmom; prirodzene vyplývajúci; účelne usporiadaný
:**architektúra** - stavebné umenie; staviteľské diela, objekty, budovy a pod.; súbor projekčnej činnosti architekta.

## Vývoj
Organická architektúra je všeobecne architektúra inšpirovaná prírodou. Prvýkrát sa výraz „organický“ v teórii použil v roku 1841 v knihe *De l´Art et du beau (O umení a o kráse)* od francúzskeho estetika H.F.R. de Lammenaise a v roku 1843 u amerického sochára Horatia Greenougha. Ďalej tento termín používali aj Frank Lloyd Wright a Louis Sullivan. Organické tvary sa vyskytovali aj v dielach Antoni Gaudího, v expresionizme ako u Erich Mendelsohna  - (potlačenie pravých uhlov) a inde. Cieľavedome rozpracoval organickú architektúru až Frank Lloyd Wright v súvislosti s jeho programovým návratom k prírode. Dom musí podľa Frank Lloyd Wrighta rásť z potrieb ľudí a z charakteru zeme ako živý organizmus. Ďalšími predstaviteľmi organickej architektúry sú: Richard Joseph Neutra, Alvar Aalto, Friedensreich Hundertwasser, Rudolf Steiner, Bruno Zevi, Gustav Stickley, Bruce Goff, Anton Alberts, Laurie Baker, Hugo Häring, a iní.

Organická architektúra je aj architektonický smer konca 60. rokov v Maďarsku, založený maďarským architektom Imre Makoveczom. Na svoje stavby používa hlavne organické materiály, ako sú drevo, trstina a je silne inšpirovaný tvarmi prírody.

## Vybraní predstavitelia
* Frank Lloyd Wright
* Louis Sullivan
* Antoni Gaudí
* Alvar Aalto
* Bruno Zevi
* Gustav Stickley
* Ivan Taslimson
* Imre Makovecz
* Hans Scharoun
* Hermann Finsterlin
* Hugo Häring

## Referencie

## Literatúra
* Vladislav Dudák, Rudolf Pošva, Bořek Neškudla: *ENCYKLOPEDIE SVĚTOVÉ ARCHITETURY OD MENHIRU K DEKONSTRUKTIVISMU, Díl 2, L-Ž*, nakladatelství BASET, 2000
* Udo Kulterman, "Savremena arhitektura", Novi Sad 1971.

## Externé odkazy
* http://www.cudzieslova.estranky.cz/stranka/om---ori
*  A Low Impact Woodland Home
* ADAO - The International Web Portal of Organic Architecture
* www.organic-architecture.com 
* KEYBAR - Friends of Keybar, Bruce Goff and Organic Architecture

Kategória:Architektonické štýly
Ján Milčák

**Ján Milčák** (* 9. január 1935, Levoča – † 28. máj 2024, Levoča) bol slovenský lekár a spisovateľ. Vyštudoval LF UPJŠ v Košiciach. Písal pre deti a dospelých. Žil v Levoči.

## Prozaická tvorba
* *Deväť poviedok* (1978)
* *Rosa canina* (1995)
* *Pavol Rezbár* (1979)

## Tvorba pre deti a mládež
* *Zo štyroch kapsičiek* (1988)
* *Rozprávka o Marianke* (1990)
* Za knihu pre deti *Chlapec Lampášik* (1996) bol zapísaný na čestnú listinu IBBY.

## Rozhlasová tvorba
Z rozsiahlej rozhlasovej dramatickej tvorby získali viaceré hry Jána Milčáka hlavnú cenu na Festivaloch pôvodnej slovenskej rozhlasovej hry (*Mačka*, *Celestínka, ryba a pán Baltazár*, *Rodinná fotografia*, *Vrana Florenťanka*) a vysielali ich v mnohých štátoch Európy.

## Rodina
Jeho syn Marián Milčák (* 1960) je básnik a literárny vedec a Peter Milčák (* 1966) básnik, vydavateľ, zakladateľ vydavateľstva Modrý Peter v Levoči.

## Referencie

## Externé odkazy
* 
* Divadlo a.ha: Vražda na básnický spôsob – článok v dvojtýždenníku *[[Bratislavské noviny (21. storočie)|Bratislavské noviny]]* (2006)

Kategória:Osobnosti z Levoče
Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí rozhlasoví scenáristi
Croatia Open Umag

**Croatia Open Umag** je mužský tenisový turnaj zaradený do cyklu ATP International Series. Zápasy sa odohrávajú na kurtoch s tvrdým povrchom. Turnaj sa koná v chorvátskom meste Umag od roku 1990.

## Prehľad finále
### Dvojhra - finále

### Štvorhra - finále

## Externé odkoazy
* Oficiálna stránka turnaja Croatia Open 

Kategória:Tenisové turnaje v Chorvátsku
Podnikateľský barok

náhľad|Vila v Prahe, časť Opatov
**Podnikateľský barok** je pejoratívne označenie architektonického štýlu, ktorý sa prejavuje približne od 90. rokov 20. storočia. Pomenúva okázalé a prehnane vyzdobené vily zbohatlíkov. Typickými prvkami týchto stavieb sú dórske stĺpy, vežičky, výklenky, oblúky, striešky, farby, levíci, gule a balustrády.

Pôvodný barok vznikol v polovici 16. storočia v Taliansku a charakterizuje ho dynamika, pohyb, skrivené línie, sklon k monumentalite, pompéznosti a iluzívnosti.

Kategória:Architektonické štýly
Aníz (korenina)

**Aníz** je korenina z bedrovníka anízového. Je príbuzný rasci alebo feniklu. Ako korenina sa často používa pri dochucovaní rôznych alkoholických nápojov (napríklad grécke ouzo alebo anízovka). Používa sa aj na dochutenie rybacích polievok a morských produktov. Používa sa pri výrobe zákuskov zvaných anízky.

## Rozšírenie
Pochádza zo stredného východu. Aníz sa pestuje na Balkánskom polostrove, v Španielsku, Turecku a v Mexiku.

## Využitie
Plod zelenosivej, sivožltej alebo sivohnedej farby sa používa ako korenie a na liečebné účely. Zbiera sa v auguste až septembri, plody sa nechajú dozrieť, suší sa v tenkých vrstvách. Pri zbere v prírode je možnosť zámeny s jedovatým bolehlavom. Zrelý aníz aromatický vonia a má korenistú, mierne sladkú chuť. Vôňu dodáva éterický olej, v ktorom je hlavnou zložkou antenol. Na liečebné účely sa využíva najmä nálev, menej čistý éterický olej. V prípade predávkovania olejom môže dôjsť k opuchu mozgu a pľúc. 

Aníz je výborný prostriedok na odkašliavanie. Žuvanie semien anízu zabraňuje zapáchajúcemu dychu. V tráviacom trakte pôsobí spasmolyticky. Jeho použitie je vhodné aj v pediatrii. Podporuje tvorbu materského mlieka, do ktorého sa jeho účinky tiež prenášajú. Zvyšuje tvorbu žlče, urýchľuje trávenie. Pôsobí proti tvorbe žalúdočných kŕčov.

Aníz má veľké využitie v potravinárstve. Dáva sa do pečiva, do chleba, do zaváranej repy, červenej kapusty. Hodí sa aj do jablčno-hruškového kompótu. Štipka anízu je vhodná k šampiňónom a k rybám. Je súčasťou mnohých koreniacich prísad. V indickej a čínskej kuchyni sa dáva aj do mäsitých pokrmov. Vyrábajú sa z neho likéry a čaje.

## Iné projekty

Kategória:Koreniny
Spitzer

**Spitzer** (**Špitzer**) môže byť:
* planétka, pozri 2160 Spitzer
* Spitzerov vesmírny ďalekohľad
* priezvisko:
** Lyman Spitzer
** Juraj Špitzer (1919, Krupina – 1995, Bratislava), slovenský literárny historik a publicista
Kontraband (film)

***Kontraband*** *(angl. Knock Off)* je americká akčná komédia z roku 1998, ktorý režíroval Tsui Hark. V hlavnej úlohe sa predstavil Jean-Claude Van Damme ako Marcus Ray, obchodník s oblečením, ktorý musí zachrániť západ pred falošným značkovým tovarom. Bez vlastného pričinenia sa zapletie do medzinárodného komplotu s cieľom distribúcie miniatúrnych bômb, ukrytých v značkových hračkách a oblečení, do celého sveta.

Kategória:Filmy USA
Kategória:Filmy z 1998
Kategória:Filmy podľa názvu
Epsilon Lyrae

**Epsilon Lyrae** (ε Lyr) je dvojitá dvojhviezda čiže štvorhviezda v súhvezdí Lýra. Jej zložky jasné 4,68 a  4,5 magnitúd sú od seba vzdialené až 208 oblúkových sekúnd. Veľmi dobrým zrakom za vynikajúcich podmienok sa dajú rozlíšiť aj voľným okom, triédrom by to malo ísť bez problémov. Každá zo zložiek je zároveň tiež dvojhviezdou.

Jasnejšia zložka ε2 Lyrae pozostáva z hviezdy 5,14 mag, spektrálneho typu A3 a hviezdy 5,37 mag so spektrálnym typom A5. Tieto dve hviezdy obiehajú spoločné ťažisko a sú od seba vzdialené 153 astronomických jednotiek, na oblohe 2,3“. Druhú dvojicu, ε1, tvoria hviezdy 5,06 a 6,02 mag, ktoré sa obiehajú vo vzdialenosti 281 astronomických jednotiek, čo je 2,6“. Obe patria do spektrálnej triedy A2. Zároveň tieto dve dvojhviezdy obiehajú spoločné ťažisko s periódou 1 166 a 585 rokov. Takéto štvorhviezdy bývajú pomerne staré. Vzdialenosť celého systému od Slnka sa udáva v rozsahu 155 až 217 svetelných rokov. 

## Zdroj
* 

## Externé odkazy

* Článok o hviezde Epsilon Lyrae v angličtine

Kategória:Súhvezdie Lýra
Kategória:Biele hviezdy hlavnej postupnosti
Kategória:Štvorhviezdy
Kategória:Bayerove objekty
The Shepherd

***The Shepherd*** je americký film, ktorý pôjde do kín, alebo priamo na video v roku 2008. Hlavné úlohy zahrali Jean Claude Van Damme a Scott Adkins.

## Zápletka
Texaský policajt súperí s bývalým námorníkom, ktorý sa pokúša previezť drogy z Mexika do Spojených štátov Amerických.

Van Damme vyhlásil, že týmto filmom sa vracia na veľké plátno. V súčasnosti trénuje, aby sa mu vrátila bývalá fyzická kondícia.

Kategória:Filmy USA
Shepherd, The
Kategória:Filmy podľa názvu
Prebudená smrť (film)

***Prebudená smrť*** *(angl. Wake of Death)* je americký akčný film francúzskeho režiséra Philippa Martineza. Pôvodne mal film režírovať Ringo Lam, ale po pár týždňoch odišiel od projektu, počas filmovania v Kanade.

## Zápletka

Ben Archer (Van Damme), bývalý gangster, sa presťahuje z Marseille do Los Angeles a rozhodne sa žiť v súlade so zákonom a viac času tráviť so svojou manželkou Cynthiu a synom Nicholasom. Cynthia je agentkou INS a jej úlohou je zabraňovať prílivu čínskych imigrantov do USA. Počas akcie objaví Kim, mladé dievča na lodi plnej imigrantov a vezme ju domov. Ukáže sa, že to bola osudová chyba, pretože Kimin otec je Sun Quan - vodca čínskej Triády. Sun Quan vypátra, kde je jeho dcéra a pritom zabíja každého, kto je v jej okolí.

Ben objaví svoju manželku zavraždenú, pričom jeho syn Nicholas a Kim sú stratení. Pokúša sa zachrániť deti a pomstiť smrť svojej manželky.

Ben pri svojom konaní nie je sám. S pomocou Maxa (taliansky gangster), Raymonda (Maxov osobný strážca) a Tonyho (Benov brat) nájdu Nicholasa a Kim. Ben sa potom rozhodne vypátrať Andyho Wanga, ktorého videl odchádzať z miesta činu vraždy jeho manželky. Je úspešný a jeho vyšetrovanie pokračuje. Zistí, že Mac Hoggins - Cynthiin partner v INS - nebol čistý. Ben a jeho banda ho chytia a mučia v garáži, aby z neho dostali odpovede. Benovi zavolá policajt, ktorý mu dal tip na Hogginsa a dohodli sa, že sa stretnú v márnici. Hoggins sa priznáva, že Sun Quanovi povedal, že Kim je u Cynthie. Zároveň ich informuje o Sun Quanových aktivitách s heroínom v Spojených štátoch, ako aj o tom, kde sa nachádza. Potom, čo im všetko prezradí, ho zabijú.

Keď Ben dorazí do márnice, nájde tam všetkých mŕtvych. Po motocyklovej naháňačke sa Ben zbaví oboch vrahov a vráti sa do Maxovho domu. Ako prichádza, vidí odchádzať dve čierne autá a Tony, ktorý bol s ním vyskočí z auta a beží do domu, zatiaľčo sa Ben pustí za tými autami. Triáda uniesla Nicholasa a Kim. Ben je jediný, kto ich môže zachrániť.

Ben sa vracia do Maxovho domu, kde zistí, že Maxa a Raymonda zavraždili. S Tonym sa rozhodnú ísť po Sun Quanovi s použitím informácie od Hogginsa. Idú do Pier 19, kde je jeho loď, "Tha Catrina", ktorú Sun Quan používa na svoje operácie s heroínom. Strieľajú po sebe a vtom príde polícia. Ben je zasiahnutý do ramena, ale Sun Quan je zranený smrteľne.

## Kritika
Hoci šiel film v USA priamo na video (niektorých krajinách mal v kinách úspech), fanúšikovia i kritici ho chválili pre drastický ráz, surové násilie a prekvapujúco dobrú ukážku herectva Jeana Claudea Van Dammea ako Bena Archera. Niektorí tvrdia, že je to jeho najlepší film.

## Zdroj

Kategória:Filmy USA
Kategória:Filmy z 2004
Kategória:Filmy podľa názvu
Čergov (pohorie)

[náhľad|Vrchol [Minčol (vrch v Čergove)|Minčola ()]]
náhľad|Pohľad na predvrchol Minčola

**Čergov** (staršie **Čerchov**) je pohorie a geomorfologický celok, ktorý sa rozkladá v severnej časti Slovenska.

## Polohopis
Na východe susedí s Ondavskou vrchovinou, na juhu s Beskydským predhorím, na západe so Spišsko-šarišským medzihorím a na severe okrem Ľubovnianskej vrchoviny tvorí menšia časť štátnu hranicu s Poľskom.

## Charakteristika
Horský celok Čergov je tvorený na flyšovom podklade a je orientovaný od severu na juhovýchod. Najvyššími vrcholmi sú Minčol (), Veľká Javorina (), Hýrová (), Lysá (), Dvoriská (), Solisko (), Malý Minčol () a Čergov ().

Svahy Čergova sú zarastené zmiešanými lesmi s prevahou listnatých stromov. Z nich sa najviac vyskytuje buk, javor, hrab, v menšej miere tiež dub a breza. Z ihličnanov tu rastie najviac smrek.

Na východných svahoch Čergova pramení rieka Topľa a jej mnohé prítoky, potoky a riečky zo západnej strany tvoria prítoky rieky Torysa. Miestne podnebie radí Čergov medzi chladné oblasti s priemernými teplotami v zimných mesiacoch -3 až -6 °C, v letnom období 14 až 16 °C, počet dní so snehovou pokrývkou je 120 až 160 a počet letných dní sa pohybuje medzi 10 až 30.

## Vrcholy

Vrcholy pohoria Čergov nad :

## Sedlá
Sedlá pohoria Čergov:

## Hrady
Zrúcaniny hradov v pohorí Čergov:

* Hanigovský hrad
* Kamenica

## Drevené kostoly
Drevené kostoly v pohorí Čergov:

* Kostol svätého Františka z Assisi (Hervartov, 15. stor., UNESCO)
* Chrám svätého Kozmu a Damiána (Lukov, 1708)
* Chrám svätého evanjelistu Lukáša (Krivé, 1826)

## Chránené územia
Čergovské pohorie nepatrí síce medzi chránené krajinné oblasti, ale početné pozoruhodnosti a prírodné zvláštnosti sú sústredené do mnohých prírodných rezervácií. K najkrajším a najhodnotnejším sa radí *[[Čergovský Minčol]]*, *[[Livovská jelšina]]*, *[[Fintické svahy]]* a *[[Hradová hora]]*. Na území týchto prírodných rezervácií, ale aj mimo nich, sa nachádzajú početné chránené prírodne výtvory a náučné chodníky. Nachádzajú sa tu vzácne chránené druhy stromov, pôvodná drobnejšia vegetácia aj niektoré chránené druhy živočíchov.

## Galéria
*Kliknite na obrázok pre jeho zväčšenie.*

Minčol (vrch v Čergove) 11.jpg|Minčol ()
Minčol (vrch v Čergove) 15.jpg|Predvrchol Minčola
Útulňa pod Minčolom 002.jpg|Útulňa pod Minčolom
Kamenický hrad_001.jpg|Kamenický hrad


## Referencie

## Pozri aj
* Zoznam vrcholov v Čergove
* Zoznam vodných tokov v Čergove

## Iné projekty

## Externé odkazy
* www.cergov.sk
* Turistická mapa
* Turistická/Cykloturistická mapa


Kategória:Pohoria na Slovensku
Kategória:Východné Beskydy
Kategória:Vonkajšie Západné Karpaty
Kategória:Geomorfologické celky na Slovensku
Alexander Kotlán

**Alexander Kotlán** (* 14. júl 1887, Smolenice – † 22. december 1967, Budapešť) bol jeden z najvýznamnejších parazitológov. Narodil sa v Smoleniciach, neskôr študoval na gymnáziu v Trnave. Bol profesorom parazitológie na Univerzite veterinárnych vied v Budapešti.

Kategória:Narodenia v 1887
Kategória:Úmrtia v 1967
Kategória:Slovenskí veterinári
Kategória:Maďarskí veterinári
Arábia

**Arábia** môže byť:
* dnes: Arabský polostrov 
* v staroveku niektorý z týchto významov :
**a) Arabský polostrov v súčasnom najbežnejšom (teda najužšom) ponímaní (t.j. v staroveku: Arabia Felix v širšom zmysle)
**b) zhruba dnešný Jemen, podľa starších pomenovaní Jemen a Hadramaut (t.j. v staroveku: Arabia Felix v užšom zmysle), pozri napr. Arabia Felix, Jemen a Hadramaut
**c1) v 1. tisícročí pred Kr.: púštna (a polopúštna) oblasť na severe Arabského polostrova a v priľahlých severnejších oblastiach, vrátane dnešnej Sýrie (-toto je najstarší význam výrazu Arábia); c2) zhruba okolo prelomu letopočtov: to isté územie, ale presnejšie až po Palmýru a vrátane Sinajského polostrova (t. j. okolo prelomu letopočtov: Arabia Deserta v širšom zmysle, inými slovami: Arabia Petrea + Arabia Deserta v užšom zmysle), pozri Arabia Deserta a Arabia Petrea
**d) bod a) + bod c2), čiže Arabský polostrov v dnešnom najbežnejšom ponímaní + Sinajský polostrov + časti Izraela, Jordánska, Sýrie a Iraku (t.j. v staroveku: Arabia Petrea + Arabia Deserta v užšom zmysle + Arabia Felix v širšom zmysle), pozri Arabia Petrea, Arabia Deserta a Arabia Felix
**e) bod b) + bod c2)
**f) zriedkavejšie: Nabatejské kráľovstvo
**g) rímska provincia, pozri Arábia (rímska provincia)

## Pozri aj
*Arabia

## Zdroje
Budova Chirana – Dental

**Budova DIPLOMAT DENTAL** leží v zmiešanej zóne na okraji Piešťan. V okolí sú rôzne výrobné objekty, ale sú tu aj obytné domy. Tesne vedľa stojí charakteristický Ružový mlyn. Počiatky firmy siahajú do polovice 20. storočia – vznikla roku 1958. Autorom rekonštrukcie bol Ing. Arch. Branislav Somora.

## Pred rekonštrukciou

Areál Chirany bol postavený v neskorých päťdesiatych rokoch na základe projektov Pražského projektového ústavu na dobrej úrovni. Administratívna budova tvorila tradične s vrátnicou vstupný objekt, bola päťpodlažná, nepodpivničená, s plochou strechou. Mala jedno dvojramenné schodisko s výťahom, ktorého monolitické steny šachty spolu so štítovými stenami tvorili zavetrovací statický prvok objektu. Každé podlažie bolo vytvorené radením bunkových kancelárií pozdĺž stredovej chodby. Na šiestom podlaží bola umiestnená strešná nadstavba strojovne výťahu a ateliér firemného dizajnéra.

## Po rekonštrukcii
Z pôvodného objektu bol zachovaný iba železobetónový skelet so schodiskom. Kompozične je budova zložená z troch navzájom prelínajúcich sa hmôt, a to pôvodného hranola v pôvodných proporciách, nového vloženého polvalca a novej vloženej trojuholníkovej hmoty. Trojuholníková hmota je konzolovito predsadená oceľová konštrukcia pred pôvodnou fasádou. Tak sa dosiahla možnosť ľahkého osadenia celozasklenneho plášťa.

Spája sa tradícia hmotného sokla s progresivitou a dynamikou hornej trojuholníkovej zasklenej hmoty. Ako humanizačný prvok tu pôsobí zeleň relaxačnej záhrady umiestnenej na strešnej terase.

Ústredná budova je spojená s hlavnými halami krytým zaskleným mostíkom a sú v nej hlavné administratívne pracoviská, na najvyššom poschodí s riaditeľom, ktorý má výhľad na terasu so zeleňou, je tu ďalej ekonomický, obchodný a školiaci úsek a skúšobne, kde sa už pracuje nielen s dokumentmi, ale aj s konkrétnymi výrobkami.

Architekt Branislav Somora premenil niekdajšiu nenápadnú hranolovú stavbu s ľahkou závesovou stenou zo šesťdesiatych rokov na tvarovo výraznejší objekt. Nadsadený klin, hoci sa zdá, nezdvojuje fasádu. Tento ústupok má však podstatnú výhodu – vo vnútri je objekt rozľahleší. Priestory, ktoré architekt zásadne uvoľnoval, získali tak ešte viac voľnosti.

Šikmé plochy zvyknú vytvárať hluché miesta, ktoré sa len veľmi ťažko dajú funkčne využiť. Usporiadanie vnútorných priestorov tam, kde sa vnútri prejavuje dolná šikmá hrana klinu je harmonické. Čo je však pri budove podstatnejšie ako kompozičné jemnosti, je pozoruhodné spojenie architektonického výkonu s charakterom inštitúcie.

## Použitá literatúra
*EUROSTAV - vyd. :august 2005 , 11. ročník, ISSN 1335 – 1249
*PROJEKT – vyd. máj 2005
*Matúš Dulla: *Slovenská architektúra od Jurkoviča po dnešok*, vydavateľstvo PERFEKT, 1. vydanie, rok vydania 2007

Kategória:Stavby v Piešťanoch
Kresťanský kríž

thumb|Kríž
**Kresťanský kríž** alebo **kríž** je hlavný symbol v kresťanstve. Vychádza z Kristovho kríža, teda kríža, na ktorý bol podľa Biblie pribitý Ježiš Kristus.

## Pozri aj
* krížik
* Ukrižovanie
* Krucifix

## Iné projekty

## Externé odkazy
* Homília ordinára na sv. Povýšenia sv. Kríža
* [The True Cross - [The Catholic Encyclopedia]]

Kategória:Kresťanské symboly
Hornonitrianska kotlina

**Hornonitrianska kotlina** je územie v povodí horného toku rieky Nitra. 

## Vymedzenie
Na severe susedí so Žiarom, Malou Fatrou a Strážovskými vrchmi, ktoré kotlinu ohraničujú i zo západu. Podunajská pahorkatina a Tribeč nadväzujú na juhozápade a južným smerom leží pohorie Vtáčnik. Východným smerom ležia Kremnické vrchy.

## Charakteristika

Hornonitriansku kotlinu môžeme rozdeliť na dve časti. Pozdĺž rieky Nitra sa tiahne časť rovinatá, od rieky Nitry smerom severným a západným sa ráz krajiny mení v pahorkatinu. Najvyššími vrchmi v okolí sú Suchý vrch (1 028 m), Nemcovo (832 m) a Vyšehrad (829 m).

Väčšina územia je zalesnená zmiešanými lesmi, z listnatých stromov sa najviac vyskytuje dub a buk, z ihličnanov sú to smreky. V lesoch žijú vo väčšom množstve jelene, srnce a divé prasatá.

Jedinými významnými tokmi v tejto oblasti sú rieka Nitra, ktorá tu aj pramení a jej prítoky ako Handlovka. Podnebie Hornonitrianskej kotliny je teplé. V zimných mesiacoch sa teploty pohybujú od -2 do –4 °C a počet dní so snehovou pokrývkou je cca 50 – 70. V letnom období vystupujú priemerné teploty na 17 – 19 °C a počet letných dní býva cca 50 – 70.

## Delenie
* Prievidzská kotlina
** Ciglianske predhorie (časť)
* Handlovská kotlina
* Rudnianska kotlina
* Oslianska kotlina

## Chránené územia
Hornonitrianska kotlina nepatrí medzi veľkoplošne chránené územia, napriek tomu sa aj tu vyskytuje množstvo prírodných zaujímavostí a vzácností, pre ktorých ochranu boli niektoré časti vyhlásené štátnymi prírodnými rezerváciami. V tomto kraji sa nachádzajú aj niektoré chránené prírodné výtvory – Prepoštská jaskyňa, alebo chránené prírodné pamiatky – Hradisko.

## Zaujímavé miesta, pamiatky
Hornonitrianska kotlina je oblasť pomerne malá, ale napriek tomu aj tu nájdeme niektoré prírodne zvláštnosti a tiež historické a kultúrne pamiatky.

O osídľovaní tejto oblasti vypovedajú nálezy z početných archeologických nálezísk. Známe je Hradisko, ktoré je chránenou prírodnou pamiatkou. K najvzácnejším nálezom patria objavy z Bojnickej jaskyne. Najstaršie historické správy o osídľovaní sú spojené s oblasťou okolo rieky Nitra. Tu sa po starých Slovanoch zachovala celá rada hradísk a opevnených obydlí. Okrem Bojnickej jaskyne sa tu ešte nachádza Prepoštská jaskyňa, ktorá bola vyhlásená národnou prírodnou pamiatkou.

Atraktivitu tejto oblasti dodávajú vyvierajúce liečivé termálne pramene. Boli využité k vybudovaniu kúpeľov Bojnice a Chalmová, kde sa liečia pacienti s poruchami pohybového ústrojenstva.

## Referencie

## Externé odkazy
* Geológia hornej Nitry 


Kategória:Kotliny na Slovensku
Kategória:Geomorfologické celky na Slovensku
Renfe

thumb|logo spoločnosti
[thumb|Mapa španielskej železničnej siete v roku [2005 s farebne vyznačenými traťami]]
[thumb|Prepracovaný interiér pôvodnej koľajovej haly žel. stanice [Madrid Puerta de Atocha]]
[thumb|Členom vlakovej flotily RENFE je aj [Talgo|AVE S-102/Talgo 350]]

**Renfe Operadora** (špan.: **''Re**d **N**acional de los **F**errocarriles **E**spañoles'') je Španielskym kráľovstvom vlastnená spoločnosť prevádzkujúca nákladnú a osobnú železničnú dopravu na sieti "Ibérijského rozchodu"  a tzv. normálneho rozchodu  španielskej národnej železničnej  spoločnosti prevádzkujúcej trate ADIF (Administrador de Infraestructuras Ferroviarias). 

RENFE  vznikli 24. januára 1941, keď boli železnice v Španielsku znárodnené. V zmysle nariadenia EU  91/440, boli RENFE rozčlenené na Renfe Operadora (prevádzka) a ADIF (infraštruktúra) 1. januára 2005. Dovtedajšie logo RENFE z roku 1971 bolo nahradené tmavofialovým.

Spoločnosť prevádzkuje cca  železničných tratí, väčšina je "Ibérijského rozchodu" , rovnakého ako v Portugalsku ale širšieho ako a normálneho rozchodu ,  ktorý je štandardom vo Francúzsku a väčšej časti Európy. Sieť vysokorýchlostných tratí (LAV – Línea de Alta Velocidad) využívaných najmä vlakmi skupiny AVE, je už budovaná na normálnom rozchode  so zámerom spojenia so železničnou sieťou ostatnej Európy cca od roku 2009, kedy je predpokladané sprejazdnenie trate tunelom Perthus pod Pyrenejským pohorím pri jeho východnom okraji. Preto je v Španielsku rozchod  všeobecne nazývaný "Európsky rozchod".

## Pozri aj
* Talgo
* AVE

## Iné projekty

## Externé odkazy
*Mapa železničnej siete Pyrenejského polostrova , , 
*AVE 
*Tren de Alta Velocidad  
*Oficiálna stránka RENFE 

## Zdroj
* 

Kategória:Železnica v Španielsku
Šíp (národná prírodná rezervácia)

**Šíp** je národná prírodná rezervácia, nachádza sa v pohorí Veľká Fatra v podcelku Šípska Fatra v okolí vrchu Šíp v katastrálnom území obcí Stankovany v okrese Ružomberok a Žaškov v okrese Dolný Kubín.

Výmera chráneného územia je . Rezervácia bola zriadená Úpravou Ministerstva kultúry SSR č. 3483/1980-32 z 31. mája 1980. Predmetom ochrany je výrazná krajinná dominanta so zriedkavou vápnomilnou flórou, významnou vegetačnou stupňovitosťou a živočíšnymi spoločenstvami na vedecko-výskumné, náučné a kultúrno-výchovné ciele.

## Referencie

## Iné projekty

## Externé odkazy
* Poloha na turistickej mape

Kategória:Chránené územia Národného parku Malá Fatra
Kategória:Národné prírodné rezervácie v Žilinskom kraji
Kategória:Chránené územia v okrese Ružomberok
Kategória:Chránené územia v okrese Dolný Kubín
Kategória:Stankovany
Kategória:Žaškov
Dusičnan

thumb|Štruktúra a väzby aniónu dusičnanu
**Dusičnan** (nesystematický názov **liadok**) je soľ kyseliny dusičnej HNO3, pričom sa skladá z aniónu NO3-1 a katiónu, často kovu, prípadne amónneho katiónu NH4+. Dusičnany sú vo všeobecnosti veľmi dobre rozpustné vo vode. 
Najznámejšie sú:
*dusičnan sodný (guano, čilský liadok) NaNO3 
*dusičnan amónny (amónny liadok) NH4NO3
*dusičnan strieborný (strieborný liadok) AgNO3
*dusičnan draselný (draselný liadok) KNO3

## Iné projekty

Kategória:Anióny
Kategória:Zlúčeniny dusíka
Team X

**Team X** (alebo **Team 10**) bola skupina architektov a ďalších pozvaných spoluúčastníkov, ktorí sa zhromaždili v júli 1953 na deviatom kongrese C.I.A.M.. Prvé stretnutie, ktoré sa formálne začalo pod menom Team 10, sa konalo v Bagnols-sur-Cèze v roku 1960, posledné iba so 4 účastníkmi bolo v Lisabone v 1981. Počiatočný účastníci, uvedený dole, pozostávali z 10-tich osobností, a uvádzali o sebe, že sú mala rodinná skupina architektov, ktorí vyhľadali jeden druhého , pretože každý našiel pomoc u druhých potrebnú k vývoju a pochopeniu k ich vlastnej individuálnej tvorbe.

* Jaap B. Bakema, Holandsko
* Aldo van Eyck, Holandsko
* Georges Candilis, Francúzsko
* Alison and Peter Smithson, Anglicko
* Shadrach Woods, Francúzsko
* Giancarlo De Carlo, Taliansko
* Jose A. Coderch, Španielsko
* Charles Polonyi, Maďarsko
* Jerzy Soltan, Poľsko
* Stefan Wewerka, Nemecko

## Vplyv
V roku 1953, niektorí mladší členovia CIAM predvídali iné cesty zvažujúce úlohu budovy v rámci kontextu urbánneho dizajnu. Uznali sa ako Team 10, ale teraz nezávislý od CIAM a s novým programom. Tím 10 obhajoval oživenie architektúry ako celku, obzvlášť v rámci spoločenského života miest v svetle deštruktívnych vojnových rokoch, a monumentálnu úlohu prebudovať Európske mestá.

Členovia Teamu 10, ďalší architekti a odborníci z rôznych odborov z celého sveta, zdieľali víziu architektúry a mesta ktorú artikulovali cez dizajn, publikácie, a výučbu. Rozprava o Modernistickej architektúre sa posunula, jeden by bol povedal, že sa objavil novy vzor.

Kritickým aspektom tejto rozpravy bolo zistenie že architektúra a urbanizmus sú tímové úlohy; že architektovým základným klientom, dokonca aj v realizácii individuálneho projektu, nakoniec to bola samotná spoločnosť. Architektonická prax bola znovu uvážená a kolegovia so špeciálnymi vedomosťami vyzvaní.

## Externé odkazy
* http://www.team10online.org/
* http://www.lecarrebleu.eu/

Kategória:Architektonické organizácie
Kategória:Architektonickí teoretici
Šíp (vrch)

**Šíp** () je masívny rozložitý skalnatý vrch, vypínajúci sa nad sútokom riek Orava a Váh v pohorí Veľká Fatra v okrese Ružomberok. Nachádza sa v rovnomennej národnej prírodnej rezervácií Šíp a pomenúva geomorfologický podcelok Šípska Fatra.

Šíp vytvára významnú krajinnú dominantu celého okolia sútoku oboch riek. Masív Šípu má tri vrcholy. Z hlavného (východného) vrcholu je takmer kruhový rozhľad. Na nižšom (západnom) vrchole Zadného šípu, s nadmorskou výškou , je podľa povesti už od dôb svätého Cyrila a Metoda veľký drevený kríž. Tento kríž bol naposledy obnovený v roku 2005 po jeho zničení letnou veternou smršťou. Najnižší, súvisle zalesnený, je vrchol Žaškovského Šípu ().

Východne od hlavného vrcholu Šípu, priamo na hrebeni, sa nachádza výrazná kryha vápencov, tzv. Okrúhla skala (tiež Jánošíkov stôl). Na južnej strane tohto brala je menšia jaskyňa s prameňom (Abri v Okrúhlej skale).

Už od roku 1980 je celé územie Šípu s rozlohou 302 ha chránené ako národná prírodná rezervácia. Hlavným dôvodom pre vyhlásenie bol výskyt vzácnych rastlinných a živočíšnych spoločenstiev viazaných na vápencové a dolomitické skaly.

## Prístup
* po  značke z obce Stankovany Škutovou dolinou, cez Žaškovské sedlo, trvanie ↑ 2:05 h, ↓ 1:20 h
* po  značke od železničnej zastávky Kraľovany, cez rekreačnú oblasť Dierová, osadu Podšíp () a Zadný Šíp, trvanie ↑ 2:15 h, ↓ 1:45 h
* po  značke z obce Stankovany cez „Rybku“ do osady Podšíp a ďalej po  značke, trvanie ↑ 2:30 h, ↓ 2:00 h

Turistická trasa  značky, medzi osadou Podšíp a vrcholom Zadného Šípu, prekonávala veľmi strmý úsek, ktorý bol v roku 2009 nahradený ľahšou trasou cez „Lazy“.

Síce bez oficiálnej turistickej značky, ale po lesných cestách je možné sa dostať na Žaškovský Šíp ako aj samotný vrchol Šípu z obce Žaškov.

## Referencie

## Galéria

  Šíp (1169 m) při pohledu od Rojkova.jpg|Šíp pri pohľade z Rojkova
  Šíp MF1.jpg|Šíp s vedľajšími vrcholmi pri pohľade z Istebného


## Pozri aj
*Šíp (národná prírodná rezervácia)

## Iné projekty

Kategória:Vrchy vo Veľkej Fatre
Kategória:Tisícovky na Slovensku
Kategória:Stankovany
Kategória:Žaškov
Kategória:Vrchy v okrese Dolný Kubín
Kategória:Vrchy v okrese Ružomberok
This Is My Truth Tell Me Yours

***This Is My Truth Tell Me Yours*** je štúdiový album waleskej skupiny Manic Street Preachers vydaný v septembri 1998.  V Spojenom kráľovstve ho vydávalo Epic Records a v USA o ďalší rok Virgin Records. 

Názov *This Is My Truth Tell Me Yours* () je výrokom waleského labouristického politika Aneurina Bevana. Album je v porovnaní s predošlými orientovaný viac na akustické nástroje a obsahuje menej rockových skladieb. 

## Zoznam skladieb
# „The Everlasting“ – 6:09
# „If You Tolerate This Your Children Will Be Next“ – 4:50
# „You Stole the Sun from My Heart“ – 4:20
# „Ready for Drowning“ – 4:31
# „Tsunami“ – 3:50
# „My Little Empire“ – 4:09
# „I'm Not Working“ – 5:51
# „You're Tender and You're Tired“ – 4:37
# „Born a Girl“ – 4:12
# „Be Natural“ – 5:12
# „Black Dog on My Shoulder“ – 4:48
# „Nobody Loved You“ – 4:44
# „S.Y.M.M.“ – 5:57

Kategória:Albumy Manic Street Preachers
Kategória:Hudobné albumy z 1998
Kysucká vrchovina

**Kysucká vrchovina** je pohorie a geomorfologický celok Stredných Beskýd na Slovensku. 

## Vymedzenie
Hraničí na severe s Oravskými a Kysuckými Beskydmi, na severozápade krátkym úsekom s Turzovskou vrchovinou a na západe s pohorím Javorníky. Na juhu územie klesá do Žilinskej kotliny a nasleduje pásmo hôr v poradí Malá Fatra, Oravská vrchovina, Oravská Magura a Podbeskydská vrchovina.

### Delenie
Kysucká vrchovina sa delí na 4 podcelky, ktoré zahŕňajú aj 2 časti:
* Vojenné
* Kysucké bradlá
** Vadičovská brázda
** Zázrivská brázda
* Bystrická brázda
* Krásňanská kotlina

## Charakteristika
Kysucká vrchovina je rozľahlý vrchovinný masív, kde sa striedajú kopce s hlbokými údoliami. Nadmorská výška dosahuje maximum vrchom Pupov () pri Terchovej, turisticky významné sú aj Ľadonhora () a Straník (). Oblasť Kysuckej vrchoviny je viac než z polovice zarastená prevažne ihličnatými lesmi, z listnatých porastov je vo väčšej miere zastúpený iba buk.

Hlavným vodným tokom tejto oblasti je rieka Kysuca a jej ľavostranné prítoky s dominantnou Bystricou, v juhovýchodnej časti je to Varínka. Podnebie radí Kysuckú vrchovinu medzi chladné oblasti s priemernými teplotami v zimnom období -3 až -7 °C, v letných mesiacoch 12 až 16 °C, počet dní so snehovou pokrývkou je 120 – 160 a počet letných dní 10 – 30.

## Chránené územia
V tejto oblasti sa nachádzajú početné druhy chránených rastlín, živočíchov aj prírodných útvarov a nálezísk. Aj preto viac ako polovica rozlohy územia patrí do Chránenej krajinnej oblasti Kysuce. Tá bola vyhlásená v roku 1984 a má celkovú rozlohu . Jej súčasťou sú početné prírodné rezervácie a chránené prírodné výtvory, medzi ktoré patrí napríklad Kysucká brána, Veľké Ostré či Ľadonhora.

## Referencie

## Externé odkazy
* Kysucká vrchovina na OpenStreetMap

## Iné projekty


Kategória:Pohoria na Slovensku
Kategória:Geomorfologické celky na Slovensku
Kategória:Vrchoviny na Slovensku
Kategória:Geografia Žilinského kraja
Juhoslovenská kotlina

**Juhoslovenská kotlina** je geomorfologický celok na Slovensku. 

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Lučensko-košická zníženina]]* → ***Juhoslovenská kotlina***
***
 
Na východe susedí s Bodvianskou pahorkatinou a Slovenským krasom, severným smerom leží Revúcka vrchovina, Ostrôžky a Krupinská planina. Na západe sa krátkym úsekom dotýka Podunajská pahorkatina a južný okraj vymedzuje štátna hranica s Maďarskom, okrem strednej časti, kde sa nachádza Cerová vrchovina.

## Členenie
Juhoslovenská kotlina sa delí na 3 podcelky, ktoré zahŕňajú 10 časti:

*Ipeľská kotlina na západe
** Hontianske terasy
** Čebovská pahorkatina
** Pôtorská pahorkatina
*Lučenská kotlina v strede
** Novohradské terasy
** Jelšovská pahorkatina
** Poltárska pahorkatina
*Rimavská kotlina na východe
** Gemerské terasy
** Oždianska pahorkatina
** Valická pahorkatina
** Licinská pahorkatina

V členení Poliaka J. Kondrackého zahŕňa na slovenskom území aj Krupinskú planinu (ktorá uňho zahŕňa aj južnú časť Štiavnických vrchov a južnú časť Ostrôžok) a okrem toho na maďarskom území Borsodi-medence.

## Charakteristika (územia vymedzeného podľa slovenského geomorfol. členenia)
Juhoslovenská kotlina je úzke pretiahnuté územie okolo toku rieky Ipeľ a dolných tokov jej prítokov, smerujúce od východu k západu. Povrch je členitý, pozdĺž toku Ipľa sa rozkladajú nížiny, nad nimi riečne terasy a ďalej pahorkatiny. Najvyššími vrcholmi sú Bukovina (525 m), Bučina (409 m) a Kamenná hora (359 m).

Oblasť je zalesnená listnatými lesmi s prevažným zastúpením drevín dub a hrab, v nížinách okolo Ipľa rastú lužné lesy. Hlavným vodným tokom je rieka Ipeľ, ktorá tvorí prirodzenú hranicu medzi Slovenskom a Maďarskom. Po celej dĺžke má mnoho menších aj väčších prítokov a ešte na slovenskom území sa vlieva do Dunaja. Malú časť územia na východe odvodňuje rieka Rimava a jej prítoky.

Juhoslovenská kotlina patrí klimaticky medzi teplé oblasti. V zimných mesiacoch sa teploty pohybujú v rozmedzí od -1 do –3 °C, v letných mesiacoch medzi 18 – 20 °C. Počet dní so snehovou pokrývkou je menší než 50, počet letných dní je 60 - 70.

## Chránené územia
Na územie Juhoslovenskej kotliny nezasahuje žiadna chránená krajinná oblasť ani národný park. Napriek tomu sa aj tu nachádza mnoho zaujímavých prírodných úkazov. K ich zachovaniu a ochrane tu bola už v roku 1988 zriadená štátna prírodná rezervácia Šípka v Plášťovciach. Z chránených prírodných výtvorov sú najznámejšie Drienčanská jaskyňa, Dudinské travertíny, Jazierko a Zlepencová terasa. Mnoho zaujímavostí skrývajú aj chránené náleziská Svetlianska cerina a Vereš a chránená študijná plocha Malá obora.

## Referencie


Kategória:Kotliny na Slovensku
Kategória:Geomorfologické celky na Slovensku
Aneurin Bevan

**Aneurin Bevan** (* 15. november 1897, Tredegar, Spojené kráľovstvo - † 6. júl 1960, Londýn) bol waleský labouristický politik a socialista. Bol dôležitou osobnosťou waleskej ľavicovej politiky počas polovice 20. storočia a tiež ministrom zdravotníctva, ktorý založil NHS (Národnú zdravotnú starostlivosť).

## Referencie


## Iné projekty

## Externé odkazy
* Never Again! Aneurin Bevan, Housing and Harold Hill
* History of the Tredegar Medical Aid Society 
* Aneurin Bevan and the foundation of the NHS
* Biography with excerpts
* BBC Biography 

Kategória:Waleskí politici
Kategória:Politici Labouristickej strany (Spojené kráľovstvo)
Kondenzátor

**Kondenzátor** môže byť:
*elektrotechnická súčiastka, pozri kondenzátor (elektrotechnika)
*technické zariadenie na skvapalňovanie pár ich ochladzovaním, pozri kondenzátor (technika)
*v jazykovede: slovný druh použitý pri zhusťovaní viet, pozri kondenzácia (jazykoveda)
Guľatina

[náhľad|Drevená guľatina tropických stromov na [Jáva (ostrov)|Jáve]]
**Guľatina** je kmeň celého spíleného stromu v pôvodnom tvare, zbavený konárov. V tejto forme predávajú najčastejšie lesníci drevný materiál pre ďalšie spracovanie (píly, celulózky a iné).

Guľatina má po svojej dĺžke rozdielne kvalitatívne vlastnosti. 

* I. trieda je časť od koreňa po prvé konáre. Pre svoju kvalitu sa používa na výrobu dýh. 
* II. trieda sa nachádza nad I. a obsahuje "hrče" od odumretých konárov. Využíva sa na výrobu fošní, hranolov...
* III. trieda sa nachádza v časti stromu, ktorá ešte obsahovala živé konáre a využíva sa na priemyselné spracovanie.

Vrcholky stromov, ktoré majú najhoršiu kvalitu sa využívajú na kúrenie (triesky, brikety, atď.)

## Referencie

Kategória:Lesníctvo
Polyglot

**Polyglot** (z gréckeho *polys*, mnohý a *glótta*, jazyk) je človek ovládajúci viacero jazykov.

## Známi polygloti

Súbor:Zamenhof-1879.jpg|Ludwik Lejzer Zamenhof
Súbor:John Paul II Medal of Freedom 2004.jpg|Ján Pavol II.
Súbor:Leon Cogniet - Jean-Francois Champollion.jpg|Jean-François Champollion
Súbor:Heinrich Schliemann.jpg|Heinrich Schliemann
Súbor:Gal Rasché.jpg|Gal Rasché
Súbor:Zuckermann.jpg|Ghil'ad Zuckermann
Súbor:Romelu Lukaku 271797a.jpg|Romelu Lukaku
Súbor:Krivosh hi.jpg|Vladimír Krivoš


## Iné projekty

## Externé odkazy
* Stretnutie polyglotov 

Kategória:Jazykoveda
James Marsters

**James Marsters** (* 20. august 1962, Greenville, Kalifornia, USA) je americký herec a spevák. V rokoch 2002 – 2004 účinkoval ako spevák v skupine Ghost of the Robot, momentálne je sólový spevák. V roku 2005 vydal album *[[Civilized Man]],* v roku 2007 ďalší z názvom *[[Like a Waterfall]]*. V detstve bol v skupine The Vandals. 

## Životopis
James Marsters sa narodil v kalifornskom meste Greenville, ale vyrastal v Modeste, momentálne žije v Los Angeles. Preslávila ho rola Spikea v populárnom americkom seriáli ''Buffy, premožiteľka upírov'' a účinkovanie v seriáli *[[Angel]]*. Zahral si i v mnohých ďalších filmoch a seriáloch. Z filmov stoja za zmienku *[[Spletité cesty osudu]]* (orig. *Winding Roads),* kde si zahral Billa Johnsona, ďalej horor *[[Dom hrôzy]]* (orig. *House on Haunted Hill*) kde síce nemal veľkú rolu, no bolo ho možné vidieť na začiatku filmu ako kameramana. Hral i vo filme *The Enforcers,* kde sa predstavil ako Sullivan McManus a vo filme *[[Chance]],* ktorý režírovala Amber Bensonová (Tara v Buffy). Známy je film *[[Senzi prachy]]* (orig. *Cool Money),* kde si zahral hlavnú úlohu ako Bobby Comfort. K jeho najnovším filmom patria horor *[[Shadow Puppets]],* kde sa predstavil ako Jack, *[[P.S.: Milujem ťa]]* (orig. *P.S.: I love you)* kde hrá Johna McCarthyho, *Chasing the Devil* a  (orig. *Dragonball Evolution)*. Účinkoval aj v seriáli *[[Smallville]]*, kde stvárnil Brainiaca/prof. Miltona Finea.  

James Marsters hrá aj v divadle a to už od svojich deviatich rokov. Jeho obľúbená hra je McBeth. 

Je rozvedený, jeho bývalá manželka sa volá Lianne Davidsonová a majú syna Sullivana (* 1996).

## Iné projekty

Kategória:Dabingoví herci USA
Kategória:Filmoví herci USA
Kategória:Televízni herci USA
Kategória:Speváci USA
Kategória:Osobnosti z Kalifornie
Kategória:Absolventi Juilliard School
Mimobežnosť

Dve priamky sú **mimobežné**, keď neležia v spoločnej rovine a nemajú spoločný bod (priesečník).

Dve osové telesá v priestore sú **mimobežné**, keď ich osi nemajú spoločný žiaden bod (nemajú priesečník) a zároveň ich osi neležia v jednej rovine - nie sú rovnobežné.

## Pozri aj
* Rovnobežnosť

Kategória:Geometria

## Literatúra
* M. Billich - M. Trenkler: Zbierka úloh z geometrie. Ružomberok, Verbum. 2013, s. 14-56
Rôznobežnosť

Dve priamky sú navzájom **rôznobežné** ak ležia v jednej rovine a majú spoločný práve jeden bod, čiže majú priesečník.

Priamka je s rovinou **rôznobežná** ak s ňou má spoločný práve jeden bod.

Dve roviny sú navzájom **rôznobežné** ak majú spoločnú práve jednu priamku.

Dve osové telesá v priestore sú **rôznobežné**, keď ich osi v priestore majú spoločný práve jeden bod - ich priesečník.

## Pozrite aj
* Rovnobežnosť
* Mimobežnosť 

Kategória:Geometria
Rovnobežnosť

Dve priamky sú navzájom **rovnobežné**, ak ležia v jednej rovine a nemajú spoločný bod.

Priamka je s rovinou **rovnobežná**, ak s ňou nemá spoločný žiaden bod.

Dve roviny sú navzájom **rovnobežné**, ak nemajú spoločný žiaden bod.

Dve osové telesá v priestore sú navzájom **rovnobežné**, keď ich osi ležia v jednej rovine a nemajú žiaden spoločný bod (nemajú priesečník).

## Pozri aj
* rovnobežka
* paralela
* Rôznobežnosť

Kategória:Geometria
Kolmosť

**Kolmosť **je spoločná vlastnosť nasledujúcich geometrických útvarov:

* Dvoch priamok, ak uhol, ktorý zvierajú je pravý.
* Priamky a roviny, ak priamka zviera pravý uhol so všetkými priamkami roviny (postačuje, ak zviera pravý uhol s dvomi rôznobežkami danej roviny).
* Dvoch rovín, ak kolmica priamky jednej z nich je rovnobežná s druhou rovinou.
* Dvoch osových telies v priestore, ak ich osi v priestore majú spoločný práve jeden bod (priesečník) a zároveň uhol, ktorý navzájom zvierajú, je pravý.

Kategória:Geometria
Síran

**Síran** (**sulfát**) je soľ odvodená od kyseliny sírovej, ktorá vznikla náhradou oboch jej vodíkových atómov. V prípade, že by bol nahradený iba jeden atóm vodíka, vzniká hydrogensíran (*hydrogensulfát*). Všeobecný vzorec síranu sa skladá z katiónu kovu, príp. väčšej skupiny, ako je amónny katión a síranového aniónu SO.

## Vlastnosti

Síran je kryštalická látka, ktorá je v bezvodnom stave (*anhydrid*) bezfarebný či biely, ale hydrát môže mať iné farby, napr: síran meďnatý , síran železnatý , síran bárnatý , síran nikelnatý  a iné. Síran je spravidla dobre rozpustný vo vode, výnimkou sú síran vápenatý , síran strontnatý , síran bárnatý , síran ortutnatý , síran olovnatý  a síran strieborný .

## Výroba

Výroba síranov z ''"neušľachtilých"'' kovov je veľmi jednoduchá, stačí jednoducho rozpúšťať daný kov v kyseline sírovej. Najmä alkalické kovy sú veľmi reaktívne, a táto reakcia by bola vysoko exotermická, preto sa používajú hydroxidy týchto kovov, vznikajúce ich reakciou s vodou.

:2Na + 2H2O -> 2NaOH + H2

:2NaOH + H2SO4 -> Na2SO4 + 2H2O

Laboratórne môžu použiť aj iné zlúčeniny, napríklad uhličitany a použiť kyselinu sírovú.

:Na2CO3 + H2SO4 -> Na2SO4 + H2O + CO2

Výroba síranov z ''"ušľachtilých"'' kovov je o veľa zložitejšia, pretože najmä meď nereaguje s kyselinou sírovou.
Laboratórne možno použiť peroxid vodíka alebo kyselinu dusičnú zmiešané s kyselinou sírovou, čo umožní vznik síranov.
Reakcia pri použití peroxidu vodíka :

:H2O2 + H2SO4 -> SO4^2- + 2H2O

:SO4^2- + Cu -> CuSO4

Reakcia pri použití kyseliny dusičnej :

:Cu + 2HNO3 -> Cu^2+ + 2H2O + 2 NO2

:Cu^2+ + H2SO4 -> CuSO4 + 2H+

Priemyselne sa však využíva elektrolýzy, kde elektrolytom je kyselina sírová a elektródy sú z medi. U kladnej elektródy vzniká síran meďnatý a u zápornej vodík. Vzniknutý síran meďnatý klesá ku dnu, avšak pri vysokej koncentrácii, keď už v roztoku nie je veľa kyseliny sírovej dochádza k elektrolýze síranu meďnatého, takže na zápornej elektróde už nevzniká vodík, ale meď.

Ak použijeme však koncentrovanú kyselinu sírovú (98%), reakcia s meďou bude prebiehať sama podľa rovnice:

:Cu + 2H2SO4 -> CuSO4 + 2H2O + SO2

K reakcii dôjde, pretože sa každá druhá molekula kyseliny sírovej rozpadne, podobne ako kyselina dusičná, meď premení na kladne nabitý ión, a molekula kyseliny sírovej s týmto iónom zreaguje.

## Použitie síranov

## Výskyt

Sírany sa vyskytujú v niektorých nerastoch, napríklad už spomínaný sadrovec, anhydrit a baryt, ale aj napríklad v Kamenci. Kamence sú taktiež sírany, avšak majú 2 rôzne katióny. Vznikajú spoločnú kryštalizáciou daných dvoch síranov, napríklad síran draselný a síran hlinitý vytvorí kamenec (chemicky ho stále môžeme nazývať síranom) draselno-hlinitý. Kamence spravidla bývajú hydráty, teda do svojej molekuly rady viažu aj molekuly vody. Tu sú príklady jednotlivých Kamencov:
náhľad|Kamenec ako prípravok na zastavenie krvácania reznej rany, pri holení

* Síran amónno-hlinitý - 
* Síran draselno-hlinitý -  (označovaný aj jednoducho kamenec, síran hlinitodraselný)
* Síran draselno-chromitý - 
* Síran amónno-železitý -  (farebný indikátor v argentometrii a merkurimetrii)

## Zdroj

Kategória:Anióny
Kategória:Zlúčeniny síry